wickkiey/tamil-wikipedia-chunked huggingface dataset:
# தவால் குல்கர்னி

## உள்ளூர் போட்டிகள்

### பட்டியல் அ

2008 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். மார்ச் 2 இல் புனே துடுப்பாட்ட அரங்கத்தில் சௌராட்டிர துடுப்பாட்ட அணிக்கு எதிரான போட்டியில் இவர் மும்பை அணி சார்பாக பட்டியல் அ துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் நவம்பர் 1 இல் ராஞ்சி துடுப்பாட்ட அரங்கத்தில் இந்திய இ அணிக்கு எதிரான பட்டியல் அ போட்டியில் இவர் இந்திய இ அணி சார்பாக விளையாடினார்.
# தவால் குல்கர்னி

## உள்ளூர் போட்டிகள்

### இருபது20

2007 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். ஏப்ரல் 6 இல் மும்பை துடுப்பாட்ட அரங்கத்தில் மகாராட்டிர துடுப்பாட்ட அணிக்கு எதிரான போட்டியில் இவர் மும்பை அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் நவம்பர் 25 இல் சூரத் துடுப்பாட்ட அரங்கத்தில் கருநாடகத் துடுப்பாட்ட அணிக்கு எதிரான இருபது20 போட்டியில் இவர் மும்பை துடுப்பாட்ட அணி சார்பாக விளையாடினார்.
# தவால் குல்கர்னி

## சர்வதேச போட்டிகள்

2014 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். செப்டம்பர் 2 இல் பிர்மின்ஹாமில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இங்கிலாந்துத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். பின் 2016 ஆம் ஆண்டில் அக்டோபர் 26 இல் ராஞ்சி துடுப்பாட்ட அரங்கத்தில் நியூசிலாந்துத் துடுப்பாட்ட அணிக்கு எதிரான ஒருநாள் போட்டியில் இவர் இந்தியத் துடுப்பாட்ட அணி சார்பாக விளையாடினார்.  
2016 ஆம் ஆண்டில் இவர் பன்னாட்டு இருபது20 துடுப்பாட்டப் போட்டிகளில் அறிமுகமானார். சூன் 20 இல் அராரே துடுப்பாட்ட அரங்கத்தில் சிம்பாப்வே துடுப்பாட்ட அணிக்கு எதிரான போட்டியில் இவர் இந்திய அணி சார்பாக பன்னாட்டு இருபது20 துடுப்பாட்டப் போட்டிகளில் அறிமுகமானார்.பின் 2016 ஆம் ஆண்டில் சூன் 22 இல் அராரே துடுப்பாட்ட அரங்கத்தில் சிம்பாப்வே துடுப்பாட்ட அணிக்கு எதிரான பன்னாட்டு இருபது20 போட்டியில் இவர் இந்தியத் துடுப்பாட்ட அணி சார்பாக விளையாடினார்.
# தவால் குல்கர்னி

## ஐபிஎல்

2016 ஆம் ஆண்டில் நடைபெற்ற ஐபிஎல் தொடரில் சிறப்பாக விளையாடியதன் மூலம் கிரிக் இன்ஃபோ மற்றும் கிரிக் பஸ் வலைத்தளங்களின் கனவு ஐபிஎல் அணியில் இவர் இடம் பெற்றார்.
# சூஃபியா கமல்

**பேகம் சூஃபியா கமல்** (20 சூன் 1911 - 20 நவம்பர் 1999) என்பவர் வங்காளதேசத்தைச் சேர்ந்த கவிஞரும், எழுத்தாளரும், அரசியல் ஆர்வலரும் ஆவார். 1950 ஆம் ஆண்டுகளின் வங்காள தேசியவாத இயக்கத்தில் பங்கேற்றார். கமல் 1999 ஆம் ஆண்டில் மரணமடைந்தார். வங்காளதேசத்தில் மாநில இறுதி சடங்கு வழங்கப்பட்ட முதல் பெண்மணி இவர் ஆவார்.
# சூஃபியா கமல்

## ஆரம்பகால வாழ்க்கை

கமல் பாரிசலின் ஷேஸ்தாபாத்தில் ஒரு ஜமீன்தார் குடும்பத்தில் பிறந்தார். அவரது குழந்தை பருவத்தில் பெண்களின் கல்வி தடை செய்யப்பட்டு இருந்தது. அதனால் பள்ளிக் கல்வியைப் அவரால் பெற முடியவில்லை. ஆனால் அவர் வீட்டில் ஆசிரியர்களிடமிருந்து அவர் பெங்காலி, இந்தி, ஆங்கிலம், உருது, அரபு, குர்திஷ் மற்றும் பாரசீக மொழிகளைக் கற்றுக்கொண்டார். 1918 ஆம் ஆண்டில் அவர் தனது தாயுடன் கல்கத்தா சென்றார். அங்கு அவர் பேகம் ரோக்கியாவை சந்தித்தார். சூஃபியா அவரது 11வது வயதில் அவரது உறவினரான சையத் நேஹல் ஹொசைனை திருமணம் முடித்தார். இத் தம்பதியினருக்கு அமீனா கஹார் என்ற மகள் பிறந்தார். ஹொசைன் 1932 ஆம் ஆண்டில் இறந்தார்.  
பின்னர் ஐந்து ஆண்டுகளுக்குப் பிறகு சூஃபியா கமாலுதீன் அகமதுவை மணந்தார். கமாலுதீன், சூஃபியா தம்பதியினருக்கு சுல்தானா கமல், சைதா கமல் ஆகிய இரு புதல்விகளும், ஷாஹேத் கமல், சஜேத் கமலும் இரு புதல்வர்களும் பிறந்தனர்.  
சூஃபியா 1925 ஆம் ஆண்டில் மகாத்மா காந்தியைச் சந்தித்தார்.
# சூஃபியா கமல்

## செயற்பாடுகள்

சூஃபியா கமல் 1947 ஆம் ஆண்டில் "ஷப்தாஹிக் பேகம்" இதழ் முதன்முதலில் வெளியிடப்பட்டபோது அதன் முதல் ஆசிரியராகப் பணியாற்றினார். இந்தியாவின் பிரிவினைக்கு பின்னர் அதே ஆண்டில் அக்டோபரில் டாக்காவுக்கு திரும்பினார். அக்கால இந்துக்கும் முஸ்லிமுக்கும் இடையே ஏற்பட்ட பெரும் மோதலின் போது இவர் அவர்களின் நட்பிற்காக உழைத்த அமைதிக் குழுவில் சேர்ந்தார். 1948 ஆம் ஆண்டில் புர்போ பாகிஸ்தான் மொஹிலா குழு அமைக்கப்பட்டபோது அவர் அதன் தலைவரானார்.
# கல்லீரல் புற்றுநோய்

ஹெபடைடிஸ் பி எனப்படும் ஈரல் அழற்சி, ஹெபடைடிஸ் சி அல்லது மது அருந்துதல் ஆகியவற்றின் காரணமாக கல்லீரல் இழைநார் வளர்ச்சி ஏற்படுவதே கல்லீரல் புற்றுநோய் ஏற்பட முக்கிய காரணமாக இருக்கிறது. அஃப்ளாடாக்சின், மதுசாரா கொழுப்பு நிறை கல்லீரல் நோய் மற்றும் கல்லீரல் புழுக்கள் ஆகியவை கல்லீரல் புற்ருநோய் ஏற்படப் பிற காரணங்கள் ஆகும். மிகவும் பொதுவான வகைகள் ஹெபடோசெல்லுலர் கார்சினோமா (எச்.சி.சி), மேலும் சோலன்கியோ கார்சினோமா ஆகியவை அடங்கும். முதலாம் வகை 80% நபர்களைப் பாதிக்கிறது. குறைவான பொதுவான வகைகளில் பூஞ்சைக் கட்டிகளுடன் கூடிய பித்த நாளம் மற்றும் காம்புவடிவக் கட்டியுடன் கூடிய பித்தநாளப் புற்றுநோய் ஆகியவை அடங்கும். திசு உயிரகச் செதுக்கு மூலம் உறுதிப்படுத்தலுடன், இரத்த பரிசோதனைகள் மற்றும் மருத்துவப் படிமவியல் மூலம் நோய்க் கண்டறிதல் நடைபெறுகிறது.  
தடுப்பு முயற்சிகளில் ஹெபடைடிஸ் பி-க்கு எதிரான நோய்த்தடுப்பு மற்றும் ஹெபடைடிஸ் பி அல்லது சி நோயால் பாதிக்கப்பட்டவர்களுக்கு அளிப்பது போன்றே சிகிச்சையளித்தல் ஆகியவை மேற்கொள்ளப்படுகிறது. நாள்பட்ட கல்லீரல் நோய் உள்ளவர்களுக்கு புற்றுநோய்ப் பரிசோதனை பரிந்துரைக்கப்படுகிறது. சிகிச்சை வாய்ப்புகளில் அறுவைச் சிகிச்சை, இலக்கு சிகிச்சை மற்றும் கதிர்வீச்சு சிகிச்சை ஆகியவை இருக்கலாம். சில சந்தர்ப்பங்களில், ஆவியாக்கி நீக்கும் சிகிச்சை, இரத்தக்கட்டி அடைப்பு அகற்றல் சிகிச்சை அல்லது கல்லீரல் மாற்று அறுவை சிகிச்சை பயன்படுத்தப்படலாம். கல்லீரலில் ஏற்படும் சிறிய கட்டிகள் மருத்துவ ரீதியாகக் கவனமாகக் கண்கானிக்கப்படலாம்.  
முதன்மை கல்லீரல் புற்றுநோய் உலகளவில் ஆறாவது, மிக அடிக்கடி வரும் புற்றுநோயாகும்.(6%) மேலும் புற்றுநோயால் இறப்பதற்கான இரண்டாவது முக்கிய காரணம் முதன்மை கல்லீரல் புற்றுநோய் ஆகும் (9%). 2018 ஆம் ஆண்டில், இது 841,000 பேரைப் பாதித்தது. இதன் விளைவாக 782,000 பேர் இறந்தனர். 2015 இல் கல்லீரல் புற்று நோயால் ஏற்பட்ட இறப்புகளில் 263.000 மரணங்கள் ஹெப்படைடிஸ் பி-யால் ஏற்பட்டவை ஆகும். 245.000 இறப்புகள் மது காரணமாக ஏற்பட்ட கல்லீரல் புற்றுநோயாலும், 167,000 இறப்புகள் ஹெபடைடிஸ் சியால் ஏற்பட்ட கல்லீரல் புற்றுநோயாலும் ஏற்பட்டதாகும். ஆசியா, சஹாரா கீழமை ஆப்ரிக்கா உட்பட்ட நாடுகளில் பொதுவாக ஹெபடைடிஸ் பி மற்றும் சி ஆகியவற்றால் ஏற்படும் கல்லீரல் புற்றுநோய் மிகவும் உயர் விகிதத்தில் இருக்கிறது பெண்களை விட அடிக்கடி ஆண்களே பெரும்பாலும் எச்.சி.சி. பாதிப்புக்கு ஆளாகின்றனர். 55 முதல் 65 வயதுடையவர்களில் நோய் கண்டறிதல் அடிக்கடி செய்யப்படுகிறது. ஐந்தாண்டுகள் வரை உயிர்வாழும் விகிதம் அமெரிக்காவில் 18% ஆகும். "கல்லீரல்" என்ற பொருள்படும் ஹெப்பாடிக் என்ற சொல் கிரேக்க *ஹப்பரில்* இருந்து *வந்தது*,
# கல்லீரல் புற்றுநோய்

## அறிகுறிகள்

கல்லீரல் புற்றுநோய் என்பது பல வகையான புற்றுநோய்களுக்கான உள்ளீட்டுச் சொல் ஆகும் எனவே அறிகுறிகள் மற்றும் அடையாளங்களைப் பொறுத்தே எந்த வகையான புற்றுநோயை என்பது தீர்மானிக்கப்படுகிறது.சோலன்கியோகார்சினோமா என்பது வியர்வை, மஞ்சள் காமாலை, வயிற்று வலி, எடை இழப்பு மற்றும் கல்லீரல் வீக்கம் ஆகியவற்றுடன் தொடர்புடையது . ஹெபடோசெல்லுலர் கார்சினோமா வயிறு உப்பசம், வயிற்று வலி, வாந்தி, இரத்த சோகை, முதுகுவலி, மஞ்சள் காமாலை, அரிப்பு, எடை இழப்பு மற்றும் காய்ச்சலுடன் தொடர்புடையது .
# குர்கீரத் சிங்

**குர்கீரத் சிங் மன் (**Gurkeerat Singh Mann (பிறப்பு, 29 சூன், 1990) என்பவர் இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார். இவர் 2012 ஆம் ஆண்டில் முதல் தரத் துடுப்பாட்டப் போட்டிகளிலும், 2012 ஆம் ஆண்டில் பட்டியல் அ துடுப்பாட்டப் போட்டிகளிலும் 2011 ஆம் ஆண்டில் இருபது20 போட்டிகளிலும் அறிமுகமான இவர் 2016 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 49 முதல் தரத் துடுப்பாட்டப் போட்டிகளில் விளையாடி 2942 ஓட்டங்களையும் , 85 பட்டியல் அ துடுப்பாட்டப் போட்டிகளில் விளையாடி 2892 ஓட்டங்களையும்,98 இருபது20 போட்டிகளில் விளையாடி 1624 ஓட்டங்களையும் 3 ஒருநாள் துடுப்பாட்டப் போட்டிகளில் விளையாடி 13 ஓட்டங்களையும் இவர் எடுத்துள்ளார்.பஞ்சாப் அணிக்காக உள்ளூர் போட்டிகளில் இவர் விளையாடி வருகிறார்.
# குர்கீரத் சிங்

### முதல் தரத் துடுப்பாட்டம்

இவர் 2012 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2012 ஆம் ஆம் ஆண்டில் நவம்பர் 2 மொகாலி துடுப்பாட்ட அரங்கத்தில் ஐதராபாத்து துடுப்பாட்ட அணிக்கு எதிராக பஞ்சாப் துடுப்பாட்ட அணி சார்பாக இவர் விளையாடினார். இந்தப் போட்டியின் முதல் ஆட்டப் பகுதியில் 32 பந்துகளில் 18 ஓட்டங்களை எடுத்து ஒஜா பந்துவீச்சில் ஆட்டமிழந்தார்.இந்தப் போட்டியில் பஞ்சாப் அணி 68 ஓட்டங்களில் வெற்றி பெற்றது.
# குர்கீரத் சிங்

### பட்டியல் அ

2012 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். 2012 ஆம் ஆம் ஆண்டில் பெப்ரவரி 12 தில்லி துடுப்பாட்ட அரங்கத்தில் அரியானா துடுப்பாட்ட அணிக்கு எதிராக பஞ்சாப் துடுப்பாட்ட அணி சார்பாக இவர் விளையாடினார்.
# குர்கீரத் சிங்

## சர்வதேச போட்டிகள்

2016 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 17 இல் மெல்போர்ன் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் இந்தியத் துடுப்பாட்ட அணி சார்பாக தனது முதல் போட்டியில் விளையாடினார். இந்தப் போட்டியில் 7 பந்துகளில் 8 ஒட்டங்களை எடுத்து பால்க்னர் பந்துவீச்சில் ஆட்டமிழந்தார்.5 நிறைவுகள் வீசி 27 ஓட்டங்களை வீட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் ஆத்திரேலியத் துடுப்பாட்ட அணி 3 இலக்குகளில் வெற்றி பெற்றது.  
2016 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது.சனவரி 23 இல் சிட்னி துடுப்பாட்ட அரங்கத்தில் நடைபெற்ற போட்டியில் இவர் 2 நிறைவுகள் வீசி 17 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.பின் மட்டையாட்டத்தில் 2 பந்துகளில் ஓட்டங்கள் எதுவும் எடுக்காமல் இறுதிவரை ஆட்டமிழக்காமல் இருந்தார்.இந்தப் போட்டியில் இந்தியத் துடுப்பாட்ட அணி 6 இலக்குகளில் வெற்றி பெற்றது.
# குர்கீரத் சிங்

## இந்தியன் பிரீமியர் லீக்

இவர் 2012 முதல் 2017 வரை இந்தியன் பிரீமியர் லீக்கில் கிங்ஸ் லெவன் பஞ்சாப் அணிக்காக விளையாடினார்.  
புனே வாரியர்ஸ் இந்தியாவின் வீரரான ரோஸ் டெய்லரை லீக் ஆட்டத்தில் பந்துபிடிப்பு முறையில் ஆட்டமிழக்கச் செய்தார். அது அந்த ஆண்டின் சிறந்த பந்துபிடிப்பாகக் கருதப்பட்டது.  
ஜனவரி 2018 இல், 2018 ஐபிஎல் ஏலத்தில் டெல்லி டேர்டெவில்ஸ் அணிக்காக இவர் விளையாடினார்.  
டிசம்பர் 2018 இல், ராயல் சேலஞ்சர்ஸ் பெங்களூரால் 2019 இந்தியன் பிரீமியர் லீக்கிற்கான வீரர்கள் ஏலத்தில் இவர் எடுக்கப்பட்டார்.
# முகமது கைஃப்

**முகமது கைஃப்** (Mohammad Kaif ) (பிறப்பு: டிசம்பர் 1, 1980) இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார். மேலும் இவர் 1997 ஆம் ஆண்டில் முதல் தரத் துடுப்பாட்டப் போட்டிகளிலும், 1998 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2000 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 186 முதல் தரத் துடுப்பாட்டப் போட்டிகளில் விளையாடி 10299 ஓட்டங்களையும் , 269 பட்டியல் அ துடுப்பாட்டப் போட்டிகளில் விளையாடி 7763 ஓட்டங்களையும் ,125 ஒருநாள் துடுப்பாட்டப் போட்டிகளில் விளையாடியுள்ளார்.
# முகமது கைஃப்

## துடுப்பாட்டப் போட்டிகள்

### முதல் தரத் துடுப்பாட்டம்

இவர் 1997 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.1998 ஆம் ஆண்டில் ராய்பூரில் நவம்பர் 1 இல் பஞ்சாப் துடுப்பாட்ட அணிக்கு எதிரான போட்டியில் இவர் சத்தீசுகர் துடுப்பாட்ட அணி சார்பாக இவர் தனது முதல் போட்டியில் விளையாடினார்.
# முகமது கைஃப்

## துடுப்பாட்டப் போட்டிகள்

### இருபது20

2003 ஆம் ஆண்டில் இவர் இருபது20 போட்டியில் அறிமுகமானார். சூன் 14, இல் லீட்சு மைதானத்தில் டெர்பிசயர் துடுப்பாட்ட அணிக்கு எதிரான இருபது20 போட்டியில் இவர் யார்க்சயர் துடுப்பாட்ட அணி சார்பாக தனது முதல் போட்டியில் விளையாடினார்.
# முகமது கைஃப்

## துடுப்பாட்டப் போட்டிகள்

### பட்டியல் அ

1998 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். மார்ச் 6 கொல்கத்தாவில் இல் கர்நாடகா துடுப்பாட்ட அணிக்கு எதிரான பட்டியல் அ துடுப்பாட்டப் போட்டியில் இவர் சத்தீசுகர் துடுப்பாட்ட அணி சார்பாக விளையாடினார்.
# முகமது கைஃப்

## சர்வதேச போட்டிகள்

2002 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 28 இல் கான்பூரில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இங்கிலாந்த்துத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.
# முகமது கைஃப்

## தனிப்பட்ட வாழ்க்கை

கைஃப் 1980 டிசம்பர் 1 அன்று இந்தியாவின் உத்தரப்பிரதேச அலகாபாத்தில் ஒரு நடுத்தர வர்க்க குடும்பத்தில் பிறந்தார் . கான்பூரின் கிரீன் பார்க் ஹாஸ்டலில் இருந்து தனது தொழில் வாழ்க்கையைத் தொடங்கினார். இவரது தந்தை முகமது தரிஃப் அன்சாரி ரயில்வே துடுப்பாட்ட அணி மற்றும் உத்தரபிரதேச துடுப்பாட்ட அணிக்காக விளையாடினார் . இவரது சகோதரர் முகமது சைஃப் மத்திய பிரதேச கிரிக்கெட் அணி மற்றும் உத்தரபிரதேச கிரிக்கெட் அணிக்காக விளையாடுகிறார் .  
கைஃப் 25 மார்ச் 2011 அன்று நொய்டாவைச் சேர்ந்த பத்திரிகையாளரான பூஜா யாதவை மணந்தார்.
# முகமது கைஃப்

## ஆரம்ப நாட்களில்

ஜூலை 2005 நிலவரப்படி, உத்தரபிரதேசத்தைச் சேர்ந்த ஐந்து துடுப்பாட்ட வீரர்களில் கைஃப் ஒருவராக இருந்தார். 2009 ஆம் ஆண்டில், ஒருநாள் அணியில் சுரேஷ் ரெய்னா, பிரவீன் குமார் மற்றும் ருத்ரா பிரதாப் சிங் ஆகிய வீரர்களுடன் இந்திய அணியை உத்தரபிரதேசம் சிறப்பாக பிரதிநிதித்துவப்படுத்தியது. மத்திய மண்டலம் மற்றும் உத்தரபிரதேசம் ஆகிய இரண்டு துடுப்பாட்ட அணிக்கு இவர் தலைவராக இருந்தார். ராகுல் டிராவிட் இல்லாத நிலையில் 2005/06 சேலஞ்சர் கோப்பையில் இவர் தேசிய ஒருநாள் அணியின் தலைவராகவும் இருந்தார்.
# பூனம் யாதவ்

**பூனம் யாதவ்** (9 ஜூலை 1995) இந்திய பாரம் தூக்குதல் விளையாட்டு வீரர் ஆவார். இவர் 2014ஆம் ஆண்டு பொதுநலவாய பாரம் தூக்குதல் விளையாட்டுக்களில் 63 கிலோ பெண்கள் எடைப் பிரிவில் வெண்கலப் பதக்கம் வென்றார். இப்போட்டியில் நைஜீரியாவின் ஒலவடோயின் அடேசன்மியால் தங்கப்பதக்கம் வென்றார். ஆனால்ஆஸ்திரேலியாவின் கோல்ட் கோஸ்டில் நடைபெற்ற 2018ஆம் ஆண்டிற்கான பொதுநலவாய பாரம் தூக்குதல் விளையாட்டுப் போட்டியில் தங்கப் பதக்கம் வென்றார்.
# பூனம் யாதவ்

## ஆரம்ப கால வாழ்க்கை

சிறு விவசாயியின் மகளான பூனம் உத்தரப்பிரதேசம் பெனாரஸ் கிராமத்தில் தனது பெற்றோருக்கு உதவியாக வளர்ந்தார். சர்வதேச பளுதூக்குபவராக மாறுவதற்கான மூன்று வருட காலத் தீவிர பயிற்சிக்குப் பிறகு, 2014 காமன்வெல்த் போட்டிகளில் இந்தியாவைப் பிரதிநிதித்துவப்படுத்தும் வாய்ப்பைப் பெற்றபோது, இப்போட்டியில் கலந்துகொள்ள ஆகும் செலவிற்காக போதிய நிதி இல்லாமல் இவரது குடும்ப வாழ்வாதாரமாக வளர்த்த குடும்ப எருமை மாட்டை விற்றனர். இவரது பக்தி மற்றும் விடா முயற்சியின் காரணமாக வெற்றியின் உச்சத்தை எட்டினார். இவர் தனது பட்டப்படிப்பினை வாரணாசி இந்துப் பல்கலைக்கழகத்தினைச் சார்ந்த காசி வித்யா பீடத்தில் கற்றார்.
# பூனம் யாதவ்

## தொழில்

பெண்கள் 69 கிலோ எடைப் பிரிவில் 2018 பொதுநலவாயப விளையாட்டுப் போட்டிகளில் மொத்தம் 222 கிலோ: ஸ்னாட்சில் 100 கிலோ மற்றும் கிளீன் அண்ட் ஜெர்க்கில் 122 கிலோ தூக்கித் தங்கப்பதக்கம் வென்றார். இவர் 2014 காமன்வெல்த் போட்டியில் 202 கிலோ எடையினை; 88 கிலோ எடை தூக்குதல் மற்றும் 114 கிளீன் அண்ட் செர்க்கில் தூக்கி வெண்கலப் பதக்கம் வென்றிருந்தார்.
# பர்வேஸ் ரசூல்

**பர்வேஸ் ரசூல் சர்கர்** ( Parvez Rasool Zargar பிறப்பு: பிப்ரவரி 13, 1989) இந்தியத் துடுப்பாட்ட அணியின் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி வருகிறார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2008 ஆம் ஆண்டில் முதல் தரத் துடுப்பாட்டப் போட்டிகளிலும், 2009 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2014 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 76 முதல் தரத் துடுப்பாட்டப் போட்டிகளில் விளையாடி 4401 ஓட்டங்களையும் , 58 பட்டியல் அ துடுப்பாட்டப் போட்டிகளில் விளையாடி 1302 ஓட்டங்களையும் ,1 ஒருநாள் துடுப்பாட்டப் போட்டிகளில் விளையாடியுள்ளார்.
# பர்வேஸ் ரசூல்

## ஆரம்பகால வாழ்க்கை

இந்தியாவின் காஷ்மீரின் அனந்த்நாக் மாவட்டத்தில் உள்ள பிஜ்பெஹாராவைச் சேர்ந்தவர் ரசூல். ஜம்மு-காஷ்மீர் அணிக்காக முதல் தர கிரிக்கெட்டில் விளையாடிய அப்துல் கயூம் அவரது பயிற்சியாளராக இருந்தார். ஜம்மு-காஷ்மீருக்காக ஜூனியர் கிரிக்கெட் விளையாடுவதற்கு முன்பு, ரசூல் கயூமிலிருந்து விளையாட்டைக் கற்றுக்கொண்டார். ரசூலின் தந்தை குலாம் ரசூல், மற்றும் சகோதரர் ஆசிப் ரசூல் இருவரும் துடுப்பாட்டப் போட்டிகளில் விளையாடியுள்ளனர்.  
2009 சாம்பியன்ஸ் லீக் இருபது -20 போட்டியின் போது, ரசூல் தனது பையில் வெடிபொருட்களின் தடயங்கள் இருப்பதாக சந்தேகிக்கப்பட்டதால் பெங்களூரில் காவல்துறையினரால் தடுத்து வைக்கப்பட்டார். தனது ஹோட்டலில் ஸ்னிஃபர் நாய்கள் தனது பையை சோதனை செய்வதை அவர் ஆட்சேபித்தார். விசாரித்தபின் தனது பையில் குர் ஆன் இருந்ததனால் அவ்வாற்று மற்றுத்தாகக் கூறினார். எந்தவிதமான ஆதாரங்களும் கிடைக்காததால் ரசூலை சில மணி நேரம் கழித்து போலீசார் விடுவித்தனர்.
# பர்வேஸ் ரசூல்

## துடுப்பாட்டப் போட்டிகள்

### முதல் தரத் துடுப்பாட்டம்

இவர் 2008 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2008 ஆம் ஆண்டில் தர்மசாலாவில் நவமபர் 16 இல் இமாச்சலப் பிரதேசத் துடுப்பாட்ட அணிக்கு எதிரான போட்டியில் இவர் ஜம்மு காஸ்மீர் துடுப்பாட்ட அணி சார்பாக இவர் தனது முதல் போட்டியில் விளையாடினார்.
# பர்வேஸ் ரசூல்

## துடுப்பாட்டப் போட்டிகள்

### இருபது20

2011 ஆம் ஆண்டில் இவர் இருபது20 போட்டியில் அறிமுகமானார். அக்டோபர் 20 இல் ரோட்டாக்கில் சர்வீசஸ் துடுப்பாட்ட அணிக்கு எதிரான இருபது20 போட்டியில் இவர் ஜம்மு காஸ்மீர் துடுப்பாட்ட அணி சார்பாக தனது முதல் போட்டியில் விளையாடினார்.
# பர்வேஸ் ரசூல்

## துடுப்பாட்டப் போட்டிகள்

### பட்டியல் அ

2009 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். பெப்ரவரி 15 இல் தில்லி துடுப்பாட்ட அணிக்கு எதிரான பட்டியல் அ துடுப்பாட்டப் போட்டியில் இவர் காஸ்மீர் துடுப்பாட்ட அணி சார்பாக விளையாடினார்.
# பர்வேஸ் ரசூல்

## சர்வதேச போட்டிகள்

2013 ஆம் ஆண்டில் சிம்பாப்வேக்கு எதிரான போட்டியில் தேர்வானார். ஆனால் விளையாடும் வாய்ப்பு கிடைக்கவில்லை. 2014 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சூன் 15 இல் தாக்காவில் நடைபெற்ற ஒருநாள் பன்னாட்டுத் துடுப்பாட்டப் போட்டியில் வங்காளதேசத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். இங்கிலாந்துத் துடுப்பாட்ட அணிக்கு எதிரான ப இ20 போட்டியில் அறிமுகமானார்.
# பர்வேஸ் ரசூல்

## தனிப்பட்ட வாழ்க்கை

ஆகஸ்ட் 2017 இல், ஷோபியன் மாவட்டத்தில் ஸ்ரீநகர்-ஷோபியன் நெடுஞ்சாலையில் ஹெஃப்-ஷிர்மல் என்ற கிராமத்தைச் சேர்ந்த ஒரு பெண்ணை பர்வேஸ் ரசூல் திருமணம் செய்து கொண்டார். அவர் காஷ்மீர் பல்கலைக்கழக மாணவி ஆவார். அவர் அரபியில் தனது முதுகலை பட்டப்படிப்பை முடித்தார்.
# வசிர் கான் மஸ்ஜித்து

**வசிர் கான் மஸ்ஜித்து** (பஞ்சாபி மற்றும் ; *Masjid Wazīr <u>Kh</u>ān*) என்பது பாக்கித்தானின் பஞ்சாப் மாகணத்தின் தலைநகர் இலாகூரில் அமைந்துள்ள 17 ஆம் நூற்றாண்டைச் சேர்ந்த பள்ளிவாசல் ஆகும். இப்பள்ளிவாசல் முகலாயப் பேரரசர் ஷாஜகான் ஆட்சிக்காலத்தில் கட்டிடத் தொகுப்பில் ஒருபகுதியாகக் கட்டப்பட்டது, இத்தொகுப்பில் பள்ளியின் அருகிலுள்ள சாகி அமாம் குளியலறைகளும் அடங்கும். வாசிர் கான் மஸ்ஜித்து கட்டுமானம் 1634 C.E., தொடங்கி 1641 இல் முடிக்கப்பட்டது.  
மிகவும் அழகியலாகக் கட்டமைக்கப்பட்ட முகலாயப் பள்ளிவாசலாகக் கருதப்படும், வசிர் கான் மஸ்ஜித்து அதன் காசி-கரி எனும் பளிங்கு வேலைகளுக்கும், மற்றும் உள்பகுதியில் முழுவதும் அழகுபடுத்தப்பட்ட முகலாய சுதை வண்ணங்களுக்கும் புகழ் பெற்றதாகும். 2009 ஆம் ஆண்டிலிருந்து இந்தப் பள்ளிவாசலில் விரிவான மீட்டமைப்புப் பணிகள் நடைபெறுகின்றன, இப் பணிகள் ஆகா கான் கலாச்சார தொண்டு நிறுவனம் மற்றும் பஞ்சாப் மகாண அரசின் வழிகாட்டுதலின் கீழ் , செருமனி, நார்வே, மற்றும் ஐக்கிய அமெரிக்காவின் பங்களிப்புடன் நடைபெற்று வருகின்றன.
# வசிர் கான் மஸ்ஜித்து

## அமைவிடம்

இப்பள்ளிவாசல் இலாகூர் கோட்டை நகரின் தெற்குப் பகுதியிலுள்ள இலாகூரின் "சாகி குசாரா", அல்லது "அரசுச் சாலையில்" அமைந்துள்ளது. இச்சாலை முகலாய அரசின் முக்கியப் பிரமுகர்கள் இலாகூர் கோட்டைக்குச் செல்வதற்காகப் பயன்படுத்தும் வழியாக இருந்து வந்தது. இப்பள்ளிவாசல் சாகி அமாம் அமைந்துள்ள தில்லி வாயிலில் இருந்து 260 மீற்றர்கள் தொலைவில் அமைந்துள்ளது. வசீர் கான் பின்னாளில் பஞ்சாப் மகாணத்தின் "சுபேதாராக" நியமிக்கப்பட்டார், பள்ளிவாசல் வளாகக் கட்டுமானத்தைத் தொடங்கினார், இந்த அடக்கத்தலம் இப்போது பள்ளிவாசல் முற்றத்தில் அமைந்துள்ளது.  
இப் பள்ளிவாசலின் உட்பகுதி முகலாய மற்றும் உள்ளூர் பஞ்சாபிய அழகு நயங்கள் பொருந்திய சுதை வண்ண வேலைப்பாடுகளையும், வெளிப்பகுதி "காசி-காரி" எனப்படும் பாரசீக பாணியிலான பளிங்கு வேலைப்பாடுகளையும் கொண்டுள்ளது. மரியம் சமானி பேகம் பள்ளிவாசலை இலாகூரின் வெள்ளிக் கிழமைத் தொழுகைக்கான பெரிய பள்ளிவாசல் என்ற நிலையலிருந்து வசிர்கான் பள்ளிவாசல் மாற்றீடு செய்தது.  
வசிர் கான் பள்ளிவாசல் மிகப்பெரிய வளாகத்தின் ஒரு பகுதியாக உள்ளது. இவ்வளாகத்தில் வரிசையாகக் கடைகள் அமைக்கப்பட்டுள்ளன, இவை பாரம்பரியமாக கையெழுத்துக் கலைஞர்கள் மற்றும் புத்தகப் பிணைப்பாளர்களுக்கு ஒதுக்கப்பட்டுள்ளது, மற்றும் பள்ளிவாசலின் முதன்மை வாயிலின் முன்புறம் நகரச் சதுக்கம் அமைந்துள்ளது.  
வசிர் கான் பள்ளிவாசல் தெற்கு ஆசியாவில் முதல் மாதிரியான "சாருசு கடைவீதி", அல்லது நான்கு அச்சுக் கடைவீதி நோக்கிற்காகக் கட்டப்பட்ட அமைப்பினைக் கொண்டுள்ளது - இருப்பினும் வசிர் கான் பள்ளிவாசல் வடிவமைப்பில் இந்த நான்கு அச்சுகளில் இரண்டு அச்சுகள் பள்ளிவாசலின் நுழைவு வழியாகவும், மற்ற இரண்டு அச்சுகள் கையெழுத்துக் கலைஞர்கள் கடைவீதியை உருவாக்குமாறும் அமைக்கப்பட்டுள்ளன.
# ஆர். பி. சிங் (1985 பிறப்பு)

:: இதே பெயரைக் கொண்ட மற்றொரு வீரரைப் பற்றி அறிய ஆர். பி. சிங் (1965) கட்டுரையைப் பாருங்கள்.
**ருத்ரா பிரதாப் சிங்** (Rudra prathap singh) பொதுவாக **ஆர்.பி சிங்** (பிறப்பு: 6 டிசம்பர் 1985) என அறியப்படும் இவர் இந்தியத் இந்தியத் துடுப்பாட்ட அணியின் மேனாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2003 ஆம் ஆண்டில் முதல் தரத் துடுப்பாட்டப் போட்டிகளிலும், 2004 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2005 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 94 முதல் தரத் துடுப்பாட்டப் போட்டிகளில் விளையாடி 922 ஓட்டங்களையும் , 136 பட்டியல் அ துடுப்பாட்டப் போட்டிகளில் விளையாடி 443 ஓட்டங்களையும் ,58 ஒருநாள் துடுப்பாட்டப் போட்டிகளில் விளையாடி 104 ஓட்டங்களையும் எடுத்துள்ளார்.ஓர் இடது கை மித வேகப் பந்துவீச்சாளர் ஆவார். செப்டம்பர் 2018 இல், இவர் அனைத்து வகையான துடுப்பாட்டங்களில் இருந்தும் ஓய்வு பெறுவதாக அறிவித்தார்.
# ஆர். பி. சிங் (1985 பிறப்பு)

## துடுப்பாட்டப் போட்டிகள்

### முதல் தரத் துடுப்பாட்டம்

இவர் 2003 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2003 ஆம் ஆண்டில் தர்மசாலாவில் சூன் 10 இல் குஜராத் துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக இவர் விளையாடினார்.
# ஆர். பி. சிங் (1985 பிறப்பு)

## துடுப்பாட்டப் போட்டிகள்

### இருபது20

2007 ஆம் ஆண்டில் இவர் இருபது20 போட்டியில் அறிமுகமானார். ஏப்ரல் 3 இல்கான்பூரில் ரயிவே துடுப்பாட்ட அணிக்கு எதிரான இருபது20 போட்டியில் இவர் உத்தரப் பிரதேச துடுப்பாட்ட அணி சார்பாக தனது முதல் போட்டியில் விளையாடினார்.
# ஆர். பி. சிங் (1985 பிறப்பு)

## துடுப்பாட்டப் போட்டிகள்

### பட்டியல் அ

2004 ஆம் ஆண்டில் இவர் பட்டியல் அ போட்டியில் அறிமுகமானார். சனவரி 26, ஜெய்பூரில் குசராத்து துடுப்பாட்ட அணிக்கு எதிரான இருபது20 போட்டியில் இவர் இந்தியா ஆ துடுப்பாட்ட அணி சார்பாக போட்டியில் விளையாடினார்.
# ஆர். பி. சிங் (1985 பிறப்பு)

## சர்வதேச போட்டிகள்

2004 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். செப்டமபர் 4 அராரேவில் நடைபெற்ற ஒருநாள் பன்னாட்டுத் துடுப்பாட்டப் போட்டியில் சிம்பாப்வே துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். 2006 ஆம் ஆண்டு பாக்கித்தானுக்கு எதிரான போட்டியில் இவர் நான்கு இழக்குகளைக் முதல் முறையாகக் கைப்பற்றி அந்தப் போட்டியின் வெற்றிக்கு உதவினார். இதன்மூலம் ஆட்டநாயகன் விருதினையும் பெற்றார். ஆத்திரேலியா மற்றும் பாக்கித்தான் அணிக்கு எதிரான போட்டியில் இவர் தேர்வானார்.  
2006ஆம் ஆண்டில் இவர் சர்வதேச தேர்வுத் துடுப்பாட்டப் போட்டியில் இவர் அறிமுகமானார்.சனவரி 21, பசிலாபாத்தில் நடைபெற்ற தேர்வுத் துடுப்பாட்டப் போட்டியில் பாக்கித்தான் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். இந்தப் போட்டியின் முதல் ஆட்டப் பகுதியில் 25 ஓவர்கள் வீசி 89 ஓட்டங்களை விட்டுக் கொடுத்தார்.3 ஓவர்களை மெய்டனாக வீசி 4 இலக்குகளைக் கைப்பற்றினார்.பின் மட்டையாட்டத்த்ல் 29 பந்துகளில் 6 ஓட்டங்கள் எடுத்து சகீத் அப்ரிதி பந்துவீச்சில் இவர் ஆட்டமிழந்தார். பின் இரண்டாவது ஆட்டப் பகுதியில் 22 ஓவர்கள் வீசி 75 ஓட்டங்களை விட்டுக் கொடுத்தார்.3 ஓவர்களை மெய்டனாக வீசி 1 இலக்குகுகளைக் கைப்பற்றினார். இந்தப் போட்டி சமனில் முடிந்தது.இந்தப் போட்டியில் இவர் ஆட்டநாயகன் விருது பெற்றார்.
# பங்கஜ் சிங்

**பங்கஜ் சிங்** (Pankaj **Singh** பிறப்பு 6 மே 1985) ஒரு இந்திய துடுப்பாட்ட வீரர் ஆவார் . டிசம்பர் 2018 இல், ரஞ்சி டிராபியில் 400 விக்கெட்டுகளை வீழ்த்திய முதல் வேகப் பந்துவீச்சாளர் எனும் சாதனை படைத்தார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2004 ஆம் ஆண்டில் முதல் தரத் துடுப்பாட்டப் போட்டிகளிலும், 2006 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2014 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 117 முதல் தரத் துடுப்பாட்டப் போட்டிகளில் விளையாடி 1513 ஓட்டங்களையும் , 76 பட்டியல் அ துடுப்பாட்டப் போட்டிகளில் விளையாடி 447 ஓட்டங்களையும் ,1 ஒருநாள் துடுப்பாட்டப் போட்டிகளில் விளையாடியு 3 ஓட்டங்களையும் எடுத்துள்ளார்.
# பங்கஜ் சிங்

## உள்ளூர் , ஐபிஎல்

அவர் இந்தியன் பிரீமியர் லீக்கில் (ஐபிஎல்) ராஜஸ்தான் ராயல்ஸ் அணிக்காக விளையாடுகிறார். 2006 ஆம் ஆண்டில் ராஜஸ்தானை ரஞ்சி பிளேட் லீக் தொடரில் பிரநிதித்துவப்படுத்தினார். அந்தத் தொடரின் இறுதியில் மொத்தமாக 21 இழப்புகளை 20.95 என்ற கணக்கில் எடுத்தார். தென் ஆப்ரிக்கா ஆ அணிக்கு எதிரான போட்டிக்காக ஆஸ்திரேலியாவில் சுற்றுப்பயணம் செய்த இந்தியாவின் தேர்வுத் துடுப்பாட்ட அணியில் இவர் தேர்வானார். ஸ்ரீசாந்த் மற்றும் முனாஃப் படேல் ஆகியோர் காயம் காரணமாக விலகியதால் இவருக்கு வாய்ப்பு கிடைத்தது.  
அவர் 2017–18 ரஞ்சி டிராபியில் ராஜஸ்தான் துடுப்பாட்ட அனிக்காக ஐந்து போட்டிகளில் விளையாடி 13 இழப்புகளைக் கைப்பற்றினார்.இதன்மூலம் அதிக இழப்புகளைக் கைபற்றிய வீரர்கள் வரிசையில் இவர் முதலிடம் பிடித்தார்.
# பங்கஜ் சிங்

## உள்ளூர் , ஐபிஎல்

### முதல் தரத் துடுப்பாட்டம்

இவர் 2004 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2004 ஆம் ஆண்டில் டெல்லி நவமபர் 25 இல் சர்வீசஸ் துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக இவர் விளையாடினார்.
# பங்கஜ் சிங்

## உள்ளூர் , ஐபிஎல்

### இருபது20

2007 ஆம் ஆண்டில் இவர் இருபது20 போட்டியில் அறிமுகமானார். ஏப்ரல் 4 இல்ஜெய்பூரில் உத்தரப் பிரதேச துடுப்பாட்ட அணிக்கு எதிரான இருபது20 போட்டியில் இவர் உத்தரப் பிரதேச துடுப்பாட்ட அணி சார்பாக தனது முதல் போட்டியில் விளையாடினார்.
# பங்கஜ் சிங்

## உள்ளூர் , ஐபிஎல்

### பட்டியல் அ

2006 ஆம் ஆண்டில் இவர் பட்டியல் அ போட்டியில் அறிமுகமானார். பெப்ரவரி 10, ஜெய்பூரில் மத்தியப் பிரதேச துடுப்பாட்ட அணிக்கு எதிரான இருபது20 போட்டியில் இவர் ராஜஸ்தான் துடுப்பாட்ட அணி சார்பாக போட்டியில் விளையாடினார்.
# பங்கஜ் சிங்

## சர்வதேசப் போட்டிகள்

2017 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சூலை 27, சௌதாம்ப்டனில் நடைபெற்ற தேர்வுத் துடுப்பாட்டப் போட்டியில் இங்கிலாந்துத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.  
இந்தியத் துடுப்பாட்ட அணி 2007 ஆம் ஆண்Dஇல் ஆத்திரேலியாவில் சுற்றுப் பயணம் செய்து விளையாடியது. பார்டர்-கவாஸ்கர் கிண்ணத் தொடருக்கான இந்திய தேர்வுத் துடுப்பாட்ட அணியில் இவர் தேர்வு செய்யப்பட்டார். ஆனால் அந்தப் போட்டியில் இவருக்கு விளையாட வாய்ப்பு கிடைக்கவில்லை.
# நயீம் அசன்

**முகமது நயீம் ஹசன்** (Mohammad Nayeem Hasan பிறப்பு: டிசம்பர் 2, 2000 ஒரு வங்காள தேசத் துடுப்பாட்ட வீரர் ஆவார். இவர் வங்காளதேசத்துக்கு துடுப்பாட்ட அணிக்காக இதுவரை இரண்டு தேர்வுத் துடுப்பாட்டப் போட்டிகளில் விளையாடியுள்ளார். மேலும் இவர் முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2017 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2017 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2018 ஆம் ஆண்டில் இவர் சர்வதேச அளவில் வங்காளதேச அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 356 ஓட்டங்களையும் , பட்டியல் அ போட்டிகளில் 274 ஓட்டங்களையும் எடுத்தார். மேலும் இவர் 19 வயதிற்கு உட்பட்ட வங்காளதேச அணி , வங்காளதேச அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். அக்டோபர் 10, 2015 அன்று 2016–17 ஆம் ஆண்டிற்கான தேசிய துடுப்பாட்ட லீக்கில் இவர் சிட்டகாங் துடுப்பாட்ட அணி சார்பாக முதல் துடுப்பாட்டப் போட்டிகளில் அறிமுகமானார். 2018 ஆம் ஆண்டு நடந்த தேர்வுத் துடுப்பாட்டப் போட்டியில் அறிமுகமானார் . அப்போது இவருக்கு வயது பதினேழு ஆண்டுகள் 356 நாட்கள். முதல் போட்டியில் முதல் ஆட்ட பகுதியில் ஐந்து விளக்குகளை கைப்பற்றினார். இதன் மூலம் மிகக் குறைந்த வயதில் ஐந்து இலக்குகளை கைப்பற்றிய வங்காளதேச வீரர் எனும் சாதனை படைத்தார்.
# நயீம் அசன்

## உள்ளூர் துடுப்பாட்ட போட்டி

2017–18 வங்காளதேச பிரீமியர் லீக்கில் 29 நவம்பர் 2017 அன்று சிட்டகாங் வைக்கிங் துடுப்பாட்ட அணிக்காக இருபது20 போட்டியில் இவர் அறிமுகமானார்.  
2017ஆம் ஆண்டில் நடைபெற்ற தாக்கா லீக் துடுப்பாட்ட தொடரில் இவர் காசி துடுப்பாட்ட அணிக்காக விளையாடினார். அந்தத் தொடரில் 16 போட்டிகளில் விளையாடி 23 இலக்குகளை கைப்பற்றி அதிக இலக்குகளை கைப்பற்றிய காசி துடுப்பாட்ட வீரர்கள் வரிசையில் முதலிடம் பெற்றார்.  
அக்டோபர் 2018 இல், 2018–19 தேசிய கிரிக்கெட் லீக்கில், டாக்கா துடுப்பாட்ட அணிக்கு எதிரான முதல் ஆட்டப் பகுதியில் எட்டு இலக்குகளை வீழ்த்தினார். இவர் 2018–19 தேசிய கிரிக்கெட் லீக்கில் ஆறு போட்டிகளில் இருபத்தெட்டு இலக்குகளைக் கைப்பற்றி அதிக இழப்புகளைக் கைப்பற்றிய வீரர்கள் வரிசையில் முதலிடம் பெற்றார் .  
2018–19 வங்காளதேச பிரீமியர் லீக்கிற்கான வரைவு பட்டியலில் இடம் பெற்றததனைத் தொடர்ந்து, அக்டோபர் 2018 இல், சிட்டகாங் வைக்கிங்ஸ் துடுப்பாட்ட அணியில் இடம் பெற்றார். டிசம்பர் 2018 இல், 2018–19 வங்காளதேச துடுப்பாட்ட லீக்கின் இறுதி சுற்று போட்டிகளில், மத்திய மண்டலத்திற்கு எதிராக நடைபெற்ற போட்டியில் கிழக்கு மண்டலத்திற்காக விளையாடினார். அந்தப் போட்டியில் இரண்டாவது ஆட்ட பகுதியில் 47 ஓட்டங்களை விட்டுக் கொடுத்து எட்டு இலக்குகளை வீழ்த்தினார். ஆகஸ்ட் 2019 இல், வங்காளதேச துடுப்பாட்ட வாரிய 35 வீரர்களுக்கு பயிற்சி முகாம் ஒன்றை நடத்த திட்டமிட்டிருந்தது. அந்த வாரியம் அறிவிப்பு 35 வீரர்களில் ஒருவராக இருந்தார்.
# நயீம் அசன்

## சர்வதேச போட்டிகள்

2018 ஆம் ஆண்டு நடைபெற்ற 19 வயதிற்குட்பட்ட துடுப்பாட்ட உலகக் கோப்பையில் 19 வயதிற்குட்பட்ட வங்காளதேச அணி சார்பாக இவர் விளையாடினார். சனவரி மாதம் 2019 இலங்கை துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார்.
# ஒபாயதுல்லா பைக்

**ஒபாயதுல்லா பைக்** (Obaidullah Baig 1 அக்டோபர் 1936 &ndash; 22 ஜூன் 2012) ஒரு பாக்கித்தானின் கராச்சியினைச் சேர்ந்த சிறந்த அறிஞர், உருது எழுத்தாளர், புதின எழுத்தாளர், கட்டுரையாளர், ஊடக நிபுணர் மற்றும் ஆவணப்படத் தயாரிப்பாளர் ஆவார்.
# ஒபாயதுல்லா பைக்

## தனிப்பட்ட வாழ்க்கை

1936 இல் இந்தியாவின் ராம்பூரில் பிறந்த பேக், 1947 இல் பாகிஸ்தான் சுதந்திரம் அடைந்ததைத் தொடர்ந்து 1950 களின் முற்பகுதியில் தனது குடும்பத்தினருடன் கராச்சிக்கு குடிபெயர்ந்தார். பைக் தனது இடைநிலைக் கல்லூரியைத் தாண்டி முறையாக கல்வி கற்கவில்லை. அவரது மனைவி சல்மா பேக் தொலைக்காட்சியில் நிகழ்ச்சிகளை நடத்துவது மற்றும் கல்வித்துறையில் சேவை செய்ததன் மூலம் பரவலாக அறியப்பட்டார்.  
ஒபாயதுல்லா பைக்கிற்கு மூன்று மகள்கள் இருந்தனர். இவரது மூத்த மகள் மரியம் ஒபாயதுல்லா பைக், காட்சி ஊடக கலைஞர் மற்றும் அமெரிக்காவில் நாடக நடிகராகப் பணிபுரிந்தார். இவர் தனது தந்தையின் தொழிலான திரைப்படங்களைத் தயாரிக்கும் பணிகளிலும் ஈடுபட்டார். இவரது இரண்டாவது மகள் பாத்திமா ஆதர்ஷ், நடிகர் ஆதர்ஷ் அயாஸை மணந்து பாகிஸ்தான் தொலைக்காட்சியில் பணிபுரிகிறார். மூன்றாவது மற்றும் இளைய மகள் அமினா பேக் தி நியூஸ் இன்டர்நேஷனலில் எனும் செய்தித்தாள் நிறுவனத்தில் பணிபுரிகிறார்.
# ஒபாயதுல்லா பைக்

## தொழில்

பாக்கிஸ்தானிய தொலைக்காட்சியின் முன்னோடி மற்றும் ஆளுமையான அஸ்லம் அஸ்ஹார் பெய்கிற்கு உதவியதுடன், அவரை பாக்கித்தானிய மக்களுக்கும் அறிமுகப்படுத்தினார். பாகிஸ்தான் தொலைக்காட்சி கழகத்தின் வாழ்நாள் சாதனையாளர் விருதினைப் பெற்றார்.
# ஒபாயதுல்லா பைக்

## மரணம் மற்றும் மரபு

ஒபாயதுல்லா பெக் 22 ஜூன் 2012 அன்று கராச்சியில் 75 ஆம் வயதில் இறந்தார்.
# நகோன்

**நகோன்** என்பது இந்திய மாநிலமான அசாமில் உள்ள நகாமோ மாவட்டத்தில் உள்ள ஒரு நகரம் மற்றும் நகராட்சி வாரியம் ஆகும். இது குவஹாத்தியில் இருந்து கிழக்கே 121 கிலோமீட்டர் (75 மைல்) தொலைவில் அமைந்துள்ளது. இதன் மக்கட் தொகை 147,231 ஆகும். நகோன் நகரம் நகராட்சி வாரியத்தால் நிர்வகிக்கப்படுகிறது. இது நாகோன் நகர்ப்புற ஒருங்கிணைப்பின் கீழ் வருகிறது. இது தற்போது அசாமின் 4 வது பெரிய நகரம் ஆகும். இது குவாஹாட்டி, சில்சார் மற்றும் திப்ருகருக்குப் பிறகு மக்கட் தொகை மற்றும் பரப்பளவு ஆகியவற்றின் அடிப்படையில் நான்காவதாக உள்ளது.
# நகோன்

## புவியியல்

பிரம்மபுத்ரா நதியின் துணை நதியான கோலாங் நதி நகோன் வழியாக பாய்கிறது. இது நகரத்தை நகோன் மற்றும் ஹைபர்கான் என இரண்டு வெவ்வேறு பகுதிகளாக பிரிக்கிறது.  
நாகோன் வடக்கே சோனித்பூர் மாவட்டம் மற்றும் பிரம்மபுத்ரா நதியால் சூழப்பட்டுள்ளது. தெற்கு எல்லையாக மேற்கு கர்பி அங்லாங் மாவட்டமும் , டிமா ஹசாவ் மற்றும் ஹோஜாய் மாவட்டமும் அமைந்துள்ளது. கிழக்கில் இது கிழக்கு கர்பி அங்லாங் மற்றும் கோலாகாட் மாவட்டத்தால் சூழப்பட்டுள்ளது. மேற்கில் மரிகான் மாவட்டம் அமைந்துள்ளது.  
மரிக்கலோங், பொட்டகலாங், ஹரிபங்கா, ஜொங்கல்பலாஹு, சமகுரி, கட்டங்கா உரிகடங் மற்றும் நவ்பங்கா உள்ளிட்ட பல நீர் நிலைகள் இந்த மாவட்டத்தில் உள்ளன.
# நகோன்

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி நகோன் நகரத்தின் மக்கட் தொகை 147,231 ஆக இருந்தது. இது அசாமின் மிகப்பெரிய நகரங்களில் ஒன்றாகும். மக்கட் தொகை பெரும்பாலும் பன்முகத்தன்மை கொண்டதாகும். இந்த நகரம் கர்பி , திவா (லாலுங்) போன்ற பழங்குடி அசாமிய சமூகங்களின் பூர்வீக நகரமாகும்.  
நகோன் நகரின் கல்வியறிவு பெற்றவர்களின் எண்ணிக்கை 98,068 ஆகும். இதில் 52,690 ஆண்களும், 45,378 பெண்களும் அடங்குவர். நகோன் நகரத்தின் சராசரி கல்வியறிவு விகிதம் 93.43 சதவீதமாகும். இதில் ஆண்களின் கல்வியறிவு 98.58 சதவீதமாகவும், பெண்களின் கல்வியறிவு 88.08 சதவீதமாகவும் இருந்தது.
# நகோன்

## கல்வி

நவீன கல்வி முதன்முதலில் பத்தொன்பதாம் நூற்றாண்டில் மைல்ஸ் ப்ரொன்சன் மற்றும் நாதன் பிரவுன் போன்ற கிறிஸ்தவ மிஷனரிகளால் மாவட்டத்தில் அறிமுகப்படுத்தப்பட்டது. அசாமி இலக்கியத்தில் ஒரு முக்கிய நபரான ஆனந்தரம் டெக்கியல் புக்கான் தனது வாழ்க்கையின் சிறந்த பகுதியை நாகானில் கழித்தார். அசாமிய அறிவுஜீவி குணபிராம் பருவா நகோனில் சுமார் இரண்டு தசாப்தங்களாக பணியாற்றினார்.
# நகோன்

## போக்குவரத்து

### சாலை

அசாமில் முக்கியமான இடங்களை எளிதில் அணுகக் கூடியவாறு நகோன் என்ஹெச் 36 மற்றும் 37 உடன் இணைக்கப்பட்டுள்ளது. பேருந்துகள் அசாமின் அனைத்து பகுதிகளுடன் நகரத்தை இணைக்கின்றன.
# நகோன்

## போக்குவரத்து

### ரயில்

நகோன் நகரில் இரண்டு ரயில் நிலையங்கள் உள்ளன. ஒன்று ஹைபோர்கானிலும் (டிங் கேட்) மற்றொன்று நகோனிலும் அமைந்துள்ளன. அருகிலுள்ள ரயில் சந்தி சென்சுவா ஆகும். மற்றுமொன்று நகோனில் இருந்து 28 கி.மீ தூரத்தில் உள்ள சப்பர்முகில் உள்ளது.
# நகோன்

## போக்குவரத்து

### விமானம்

அருகிலுள்ள விமான நிலையம் தேஜ்பூர் விமான நிலையம் ஆகும். அருகிலுள்ள சர்வதேச விமான நிலையம் குவஹாத்தியில் உள்ள லோக்பிரியா கோபிநாத் போர்டோலோய் சர்வதேச விமான நிலையம் ஆகும்.
# சூன் பள்ளத்தாக்கு

**சூன் பள்ளத்தாக்கு** (ஆங்கிலம்: Soon Valley) என்பது பாக்கித்தானின் பஞ்சாப், குஷாப் மாவட்டத்தின் வடமேற்கில் உள்ளது. அதன் மிகப்பெரிய குடியேற்றம் சௌசெரா நகரம் ஆகும். இந்த பள்ளத்தாக்கு பத்ரர் கிராமத்தில் இருந்து உப்புத் தொடரின் மிக உயர்ந்த சிகரமான சாகேசர் வரை நீண்டுள்ளது. இந்த பள்ளத்தாக்கு 35 மைல் (56 கி.மீ) நீளமும் சராசரியாக 9 மைல் (14 கி.மீ) அகலமும் கொண்டது. இது 300 சதுர மைல் (780 கி.மீ. 2) பரப்பளவை உள்ளடக்கியது. சூன் பள்ளத்தாக்கு ஏரிகள், நீர்வீழ்ச்சிகள், காடுகள், இயற்கை குளங்கள் மற்றும் குளங்களுடன் மிகவும் அழகிய அழகைக் கொண்டுள்ளது. பழங்காலத்திலிருந்தே பள்ளத்தாக்கு குடியேற்றம் கண்டுள்ளது. அவான் பழங்குடியினர் உட்பட, அதன் சந்ததியினர் இன்னும் பள்ளத்தாக்கில் வாழ்கின்றனர்.  
சாகேசர் மலையின் சிகரம் கடல் மட்டத்திலிருந்து 5,010 அடி (1,530 மீ) உயரத்தில் உள்ளது. இது ஒரு காலத்தில் காம்ப்பல்பூர் (இப்போது அட்டாக் ), மியான்வாலி மற்றும் ஷாப்பூர் (இப்போது சர்கோதா) ஆகிய மூன்று மாவட்டங்களின் துணை ஆணையர்களின் கோடைகால தலைமையகமாக இருந்தது. குளிர்காலத்தில் பனிப்பொழிவைப் பெறும் பஞ்சாபின் இந்த பகுதியில் உள்ள ஒரே மலை இதுவாகும். 1950 களின் பிற்பகுதியில், பாக்கித்தான் விமானப்படை வடகிழக்கு பாக்கித்தானில் வான்வெளியைக் கண்காணிக்க சர்கேசரில் ஒரு மின்காந்த அலைக் கருவி நிலையத்தை வைத்தது. மலையில் ஒரு தொலைக்காட்சி ஒலிபரப்பு மையம் உள்ளது. இதன் மூலம் பாக்கித்தான் தொலைக்காட்சி நிலையம் அதன் பரப்புதலை சுற்றியுள்ள பகுதிகளுக்கு அனுப்புகிறது..
# சூன் பள்ளத்தாக்கு

## சில நகரங்களிலிருந்து தூரம்

- இஸ்லாமாபாத்திலிருந்து தூரம் : 170 &nbsp; கி.மீ.
- சர்கோதாவிலிருந்து தூரம் : 120 &nbsp; கி.மீ.
- லாகூரிலிருந்து தூரம் : 300 &nbsp; கி.மீ.
- கராச்சியிலிருந்து தூரம் : 1212 &nbsp; கி.மீ.
# சூன் பள்ளத்தாக்கு

## சூன் சாகேசருக்கு நுழைவாயில்

முதல் உலகப் போரின்போது விரைவில் பள்ளத்தாக்கின் அவான்ஸ் பழங்குடியினர் ஆற்றிய சேவைகளை அங்கீகரிப்பதற்காக பஞ்சாப் அரசு நூரேவாலாவிலிருந்து நௌசெரா செல்லும் சாலையை அமைத்தது. பஞ்சாப் ஆளுநரான சர் டபிள்யூ.எம். ஹெய்லி 1928 ஆம் ஆண்டு ஏப்ரல் 1 ஆம் தேதி முறையாக சாலையைத் திறந்தார் - குஷாப் மற்றும் சாகேசருக்கு இடையிலான தகடுகளை நினைவுகூர்ந்து சாலை மலைகளுக்குள் நுழைகிறது.
# சூன் பள்ளத்தாக்கு

## கலாச்சாரம்

பள்ளத்தாக்கில் வசிப்பவர்கள் பலர் அரபு வம்சாவளியைச் சேர்ந்தவர்கள் (அங்கீகரிக்கப்படாத தகவல்கள்). இஸ்லாமிய கலாச்சாரம் மற்றும் மரபுகள் அவர்களின் விதிமுறையாகும். நடைமுறையில் இஸ்லாமிய மரபுகளின்படி ஏற்பாடு செய்யப்பட்ட திருமணங்களும் அடங்கும். அங்கு ஒரு மசூதியில் திருமண விழா நடைபெறுகிறது. நிக்காவில் நெருங்கிய குடும்ப உறுப்பினர்கள், உறவினர்கள் மற்றும் மணமகனின் நண்பர்கள் கலந்து கொள்கிறார்கள். வழக்கமாக ஆண்களும் பெண்களும் பிரிக்கப்படுகிறார்கள். தனித்தனி அறைகளில் அமர்ந்திருக்கலாம் அல்லது ஒரு *பர்தாவுடன்* (திரைச்சீலை) பிரிக்கிறார்கள்.  
இலுடி என்பது கொண்டாட்ட சந்தர்ப்பங்களுக்கான ஒரு நாட்டுப்புற நடனம். இது பெரும்பாலும் தோல் மேளம் மற்றும் செனாய் ஓபோ ஆகியவற்றில் இசைக்கப்படும்.
# சூன் பள்ளத்தாக்கு

## சூன் பள்ளத்தாக்கு ஏரிகள்

உச்சாலி ஏரி தெற்கு உப்புத் தொடரில் உள்ள ஒரு அழகிய உப்பு நீர் ஏரியாகும், இது உப்புத் தொடரின் மிக உயரமான மலையான சாகசர் மலையால் கவனிக்கப்படவில்லை. உப்பு நீர் என்றால் அதன் நீர் உயிரற்றது. கபிக்கி ஏரி தெற்கு உப்புத் தொடரில் உள்ள மற்றொரு உப்பு நீர் ஏரியாகும். இது ஒரு கிலோமீட்டர் அகலமும் இரண்டு கிலோமீட்டர் நீளமும் கொண்டது. கபிக்கி என்பது பக்கத்து கிராமத்தின் பெயரும் கூட. இந்த ஏரிகள் ஒவ்வொரு ஆண்டும் மத்திய ஆசியாவிலிருந்து வரும் அரிய வெள்ளை தலை வாத்துகள் (ஆக்ஸியூரா லுகோசெபாலா) உட்பட ஆயிரக்கணக்கான புலம்பெயர்ந்த பறவைகளை ஈர்க்கின்றன. ஜலார் ஏரி பள்ளத்தாக்கின் மற்றொரு அமைதியான ஏரியாகும், இது நவ்செக்ராவிலிருந்து மற்றும் சர்கோதாவிலிருந்து அணுகலாம்.
# சூன் பள்ளத்தாக்கு

## சூன் பள்ளத்தாக்கு ஏரிகள்

### அம்ப் சரீப் இந்து கோயில்

அவர் பண்டைய இஸ்லாமியத்திற்கு முந்தைய பண்டைய இந்து கோவில், சூன் பள்ளத்தாக்கில் உள்ள சாகேசர் மலையில் அம்ப் சரீப் கிராமத்திற்கு அருகில் உள்ளது. செங்கல் மற்றும் காரையால் கட்டப்பட்ட இந்த கோயில் வளாகம் இரண்டு கோயில்கள் ஒருவருக்கொருவர் எதிர்கொள்ளும் சிக்கலானது. பிரதான கோயில், சுமார் 15 முதல் 20 மீட்டர் உயரம் கொண்ட மாடி நிலைகளைக் கொண்டது. மேற்கில் 75 மீட்டர் தொலைவில் மற்றொரு சிறிய கோயில் உள்ளது, இது 2 மாடி நிலைகளைக் கொண்டது. 7 முதல் 8 மீட்டர் உயரம் கொண்டது. இது அம்ப் சரீப் கிராமத்திற்கு அருகிலுள்ள சாகேசர் மலையில் அமைந்துள்ளது.
# அருண் செனாய்

**அருண் செனாய்** அல்லது **அருண் ஷெனாய்** (பிறப்பு: ஏப்ரல் 30, 1978) ஒரு சிங்கப்பூர் இசைக்கலைஞரும் பாடலாசிரியரும் ஆவார். 2012 ஆம் ஆண்டில் வெளியான தனது முதல் முழு நீள இசைத் தொகுப்பான *ரம்படூட்ல்* க்கான 55 வது வருடாந்திர கிராமி விருதுக்கு பரிந்துரைக்கப்பட்டதற்காக அவர் மிகவும் அறியப்படுகிறார். 2013 ஆம் ஆண்டில் தனிப்பாடலாக வெளியிடப்பட்ட அவரது இந்திய இசைக்கலவைத் திட்டத்தின் முதல் பாடல் “பேரின்பம் அல்லது ஆனந்தம் எனும்பொருள் தரக்கூடிய ”பிளிஸ்” என்பது கிராமி.காம் எனும் தளத்தில் உலகளாவிய சிறப்பு முதல் பார்வையாக இடம்பெற்றது. 2016 ஆம் ஆண்டில் வெளியான அவரது இரண்டாவது ஆல்பமான *எ ஸ்டேஜி வங்கி விவகாரம்*, இந்த ஆண்டின் சிறந்த ஆல்பத்திற்கான விமர்சகர்களின் தேர்வாக ஒரு முன்னணி அமெரிக்க இதழான ஜாஸால் தேர்ந்தெடுக்கப்பட்டது,  
2014 ஆம் ஆண்டில் 56 வது வருடாந்திர கிராமி விருதுகளில் சிவப்புக் கம்பள வரவேற்பில், ஜென் பத்திரிகையின் ஷெனாய் சிறந்த ஆடை அணிந்த ஜோடிகளின் பட்டியலில் இடம்பெற்றார். 2015 ஆம் ஆண்டில் 57 வது வருடாந்திர கிராமி விருதுகள் விழாவில் லீ கைடு நொயர் என்பவரால் சிவப்பு கமபள வரவேற்பு வழங்கப்பெற்றார். 2018 ஆம் ஆண்டில் சிங்கப்பூர் தேசிய பல்கலைக்கழகத்தில் உள்ள ஸ்கூல் ஆஃப் கம்ப்யூட்டிங் ,சிறந்த முன்னாள் கணினி மாணவர் விருதை அவருக்கு வழங்கியது மேலும் இவர் மணிப்பால் எம்ஐடியின் புகழ்பெற்ற முன்னாள் மாணவர் ஆவார். அவர் முன்னணி நிறுவனமான நார்க்டு ரெக்கார்ட்ஸின் நிறுவனர் ஆவார்.
# அருண் செனாய்

## இளமை

ஷெனாய் 1978 இல் கர்நாடகாவின் கடற்கரைப் பிரதேசமான மணிப்பாலில் பிறந்தார். 1982-1993 வரை பெங்களூரில் உள்ள பிராங்க் அந்தோனி பப்ளிக் பள்ளியில் தனது பள்ளிப் படிப்பைப் பயின்றார, பின்னர் 1993-1995 வரை பெங்களூரில் உள்ள செயின்ட் ஜோசப் கலை மற்றும் அறிவியல் கல்லூரியில் பல்கலைக்கழகத்திற்கு முந்தைய பட்டக்கல்வியைப் பெற்றார். ஷெனாய் மணிப்பால் இன்ஸ்டிடியூட் ஆப் டெக்னாலஜியில் (எம்ஐடி, மணிப்பால்) பொறியியல் பட்ட, பெறுவதற்காக மணிப்பாலுக்கு திரும்பினார், 1999 இல் பட்டம் பெற்றார். ஷெனாய் 2003 இல் சிங்கப்பூர் சென்றார், சிங்கப்பூர் தேசிய பல்கலைக்கழகத்தில் (NUS) ஒலிக்கணிப்பு ஆராய்ச்சி மூலம் முதுகலைப் பட்டம் பெற்றார். அவர் 2008 இல் சிங்கப்பூர் குடிமகனாக ஆனார்.
# அருண் செனாய்

## இசை வாழ்க்கை

ஷெனாய் தனது பல்கலைக்கழக நாட்களில் உள்ளூர் இசை நிகழ்ச்சிகளில் ஈடுபட்டுள்ளார். அவர் அமெரிக்க ஹார்டு ராக் கலைஞர் தனத்ரா என்பவர் மூலம் ஏப்ரல் 29, 2010 அன்று ஒரு ஈ. பி. எனப்படும் ஓர் இசைத்தட்டு தயாரித்து வெளியிட்டார். இந்தப் பணியின் மூலம் ஒரு சாதனை தயாரிப்பாளராக அவரது தொழில்முறை இசைக்கலைஞராக அறிமுகமானார். அதே ஆண்டின் பிற்பகுதியில், அக்டோபர் 31, 2010 அன்று *சோல்* என்ற தலைப்பில் ஒரு தனி இசைத்தட்டையும் ஷெனாய் வெளியிட்டார். இசைத் துறையில் சாதனை முயற்சியில் ஈடுபடும்போது, ஷெனாய் தனது முதல் இசைத்தட்டான 'சோல்' தயாரித்து வெளியிடும் முயற்சியில், இரண்டு ஆண்டுகளாக அவர் ஒரு வாரத்தில் 80 மணி நேரம் செலவிட்டதாகவும் தனது தனியான முதல் முயற்சியிலேயே அமெரிக்கக் கலைஞர் தனத்ராவுடன் வேலை செய்யும்படியான வாய்ப்பு கிடைத்தது என்றும் கூறினார்.  
ஷெனாயின் முழு நீள அறிமுக இசைத்தட்டான *ரம்படூட்ல்* இரண்டு ஆண்டுகளில் உலகம் முழுவதும் பதிவு செய்யப்பட்டு ஆகஸ்ட் 30, 2012 அன்று வெளியிடப்பட்டது. இந்த இசைத்தட்டு சமகால பாப், ராக் மற்றும் ஜாஸ் ஆகியவற்றிலிருந்து பெறப்பட்ட இணைவு தாக்கங்களுடன் ஒரு ஃபிளெமெங்கோ இசை உணர்வைக் கொண்டுள்ளது. செனாய் ஒரு ராக் இசைப் பின்னணியைச் சேர்ந்தவர் என்றாலும், ஷெனாய் ஸ்பானிஷ் ஃபிளமெங்கோவை அதன் ஆற்றல் மற்றும் ஆர்வத்திற்காக எப்போதும் நேசிப்பதாகக் கூறியுள்ளார். இந்த இசைத்தட்டிற்கான முன்னோடியாக யானியை ஒரு முக்கிய உத்வேகம் என்று ஷெனாய் குறிப்பிட்டுள்ளார். இந்த இசைத்தட்டு 11 பாடல்களைக் கொண்டுள்ளது, அதன் ஒவ்வொரு பாடலிலும் ஒருங்கிணைக்கப்பட்ட பரந்த அளவிலான பல பாணிகளால் தனித்தனியாகப் பெயரிடப்பட்டுள்ளன. இந்த இசைத்தட்டிலிருந்து கிடைக்கும் வருமானத்தை ஷெனாய் இந்தியாவில் உள்ள வறிய மக்களுக்கான கல்வி நிதிக்குப் பங்களிக்கிறார். இந்த ஆல்பத்தின் கலை இயக்குனர்களில் ஒருவரான ரோஷ்னி மொஹாபத்ரா ஷெனாயின் மனைவி ஆவார். டிசம்பர் 5, 2012 அன்று, சிறந்த கருவியிசையாலான இசைத்தட்டு என்ற பிரிவில் 55 வது வருடாந்திர கிராமி விருதுகளில் கிராமி விருதுக்கு பரிந்துரைக்கப்பட்டவராக ஷெனாய் அறிவிக்கப்பட்டார். மேலும் அமெரிக்க எல்லைகளுக்கு வெளியேதேர்ந்தெடுக்கப்பட்ட 80 க்கும் மேற்பட்ட வேட்பாளர்களில் செனாயும் ஒருவர் ஆவார்.
# அனௌசே அசரப்

**அனௌசே அசரப்** (**Anoushey Ashraf**) (பிறப்பு: ஏப்ரல் 14, 1983 கராச்சியில் ) ஒரு பாகிஸ்தான் வி.ஜே மற்றும் நடிகை ஆவார். வி.ஜே.வாக, எம்.டிவி. பாகிஸ்தான் என்ற இசை சேனலில் தோன்றினார். பி.டி.வி- க்காக 13 அத்தியாயம் உடைய தொடரில் சைரா கஸ்மி இயக்கிய, ஒரு நாடகத்திலும் அவர் நடித்துள்ளார். இதில் அவரது பாத்திரம் முன்னணி நடிகையான மெரினா கானின் சிறந்த நண்பராக இருந்தது. அவர் இப்போது *பாண்ட்ஸ்*, *வாரிட் டெலிகாம், லோரியல், சின்யியர் மற்றும் எம்டிவி* போன்ற பிராண்டுகளின் விளம்பர முகமாக உள்ளார்.
# அனௌசே அசரப்

## சுயசரிதை

### ஆரம்பகால வாழ்க்கை

பாகிஸ்தானில் உள்ள சிந்துவின் கராச்சியில் ஒரு முஸ்லிம் குடும்பத்தில் அனௌசே அசரப் பிறந்தார். அவரது தந்தை ஒரு தொழிலதிபர் மற்றும் சமையல் எண்ணெய் தொழிற்சாலைகளுக்கு சொந்தமானவர். இவருக்கு நடாசா மற்றும் அலிசி என்ற இரண்டு சகோதரிகள் உள்ளனர். தனது படிப்பில் 'ஏ' நிலைகளை முடித்தபின், தனது முதன்மையான ஆங்கில இலக்கியத்தில் இளங்கலை பட்டம் பெற்றார். அவர் 2002 ஆம் ஆண்டின் தொடக்கத்தில் தனது தொழில் வாழ்க்கையைத் தொடங்கினார்.
# அனௌசே அசரப்

## சுயசரிதை

### தனிப்பட்ட வாழ்க்கை

அனௌசே அஷ்ரப் தற்போது சிந்து டிவி நெட்வொர்க்கில் நிர்வாகத்தில் பணியாற்றி வருகிறார். அவர் வாசிப்பு, நீச்சல், பயணம் போன்றவற்றை மிகவும் விரும்புகிறார். விலங்குகளை மிகவும் நேசிக்கிறார். அவரது மூத்த சகோதரி, நடாசா கிசில்பாஷ், பல பாக்கிஸ்தானிய பாப் இசை காணொளிகளான ஜலிம் நஸ்ரான் சே மற்றும் கோரே ரங் கா ஜமனா போன்றவற்றில் வடிவழகு செய்துள்ளார்.
# அனௌசே அசரப்

## சுயசரிதை

### தொழில்

அனௌசே அசரப் பாகிஸ்தானின் புகழ்பெற்ற இளம் மங்கையாக அறியப்படுகிறார். அவர் வி.ஜே.யாகத் தொடங்கி பேஷன் வடிவழகு செய்து தனது சொந்த ஆடை வடிவமைப்புத் தொழிலைத் தொடங்கினார். அனௌசே அசரப் தற்போது நன்கு அறியப்பட்ட வி.ஜே மற்றும் நடிகையாக உள்ளார். மேலும், இப்போது பாகிஸ்தானில் ஒரு சிறந்த நவீன விளம்பர மாடல் மற்றும் ஆடை வடிவமைப்பாளராக இருக்கிறார். 2002 ஆம் ஆண்டில் சிந்து இசைக்கான வி.ஜே.க்களின் ஆரம்ப சரங்களில் ஒன்றாக புகழ் பெற்றார். வி.ஜே.யாக இருந்ததிலிருந்து, சைரா கஸ்மி இயக்கிய பி.டி.வி தொலைக்காட்சித் தொடரில் தோன்றினார்.  
சிரித்த முகமும், கலகலப்பான ஆளுமையும் கொண்ட இந்த இளம் மங்கை தன்னைப் பற்றிக் கூறும் பொழுது, "நட்புள்ளம், உரத்த, மிகையாக உணர்ச்சி வசப்படும், பொறுமையற்ற மற்றும் மிகவும் அன்பான நபர்" என்று விவரிக்கிறார். அவர் கடிகாரங்களை சேகரிப்பதை விரும்புகிறார், மேலும் வாசிப்பு, பயணம் மற்றும் நீச்சல் போன்றவற்றை விரும்புகிறார். அனௌசே, பாண்ட்ஸ், செவன் அப், லோரியல் பாரிஸ், வாரிட் டெலிகாம் மற்றும் எம்டிவி பாகிஸ்தான் ஆகியவற்றின் பிராண்ட் தூதராகவும் உள்ளார். அவர் சமீபத்தில் மற்ற மாடல்களுடன் லோரியல் பாரிஸிற்கான விளம்பர படப்பிடிப்பில் தோன்றினார்.  
அனௌசே தனது சகோதரிகளுடன் பிளாக் செவன் என்ற பெயரில் ஒரு புதிய ஆடை வடிவமைப்பு நிறுவனத்தை சமீபத்தில் கராச்சியில் தொடங்கினார். இது ஒரு மேற்கத்திய ஆடைகளின் பிராண்ட் ஆக உள்ளது. மேலும், அனௌசே அசரப் தனது சொந்த நிறுவனத்தின் பிராண்ட் தூதராகவும் உள்ளார். அவர் கராச்சியில் இருந்து தொடங்கி, எதிர்காலத்தில் இந்த வணிகத்தை லாகூர் மற்றும் இஸ்லாமாபாத்துக்கு விரிவுபடுத்த திட்டமிட்டுள்ளார். இதுவரை, *பிளாக் செவனுக்காக* (கராச்சியில்) ஒரு கண்காட்சி நடத்தப்பட்டுள்ளது.  
செப்டம்பர் 2012 இல், அனௌசே அசரப் *ஹெல்த் டிவி*யில் காலை நிகழ்ச்சி தொகுப்பாளராக சேர்ந்தார். 2017 ஆம் ஆண்டில் அவர் ஒரு குறுகிய காலத்திற்கு ஒப்பந்தம் செய்தார்.
# அனௌசே அசரப்

## பாகிஸ்தான் சிலை

அனௌசே, தற்போது பாகிஸ்தான் இசை போட்டி நிகழ்ச்சியான *பாக்கிஸ்தான் ஐடலை* மொகிப் மிர்சாவுடன் இணைந்து தொகுத்து வழங்குகிறார். அதில், அவர், பியானோ சுற்று நிகழ்ச்சியின் இறுதியில் 24 போட்டியாளர்களுடன் கலந்து கொண்டார்.
# அனௌசே அசரப்

## தொலைக்காட்சி தொடர்கள்

ஒரு நடிகையாக, அவர் செஹ்ரா மெய்ன் சஃபர், சீனார் காதி மற்றும் சான்ப் சீரி ஆகிய தொலைக்காட்சித் தொடர்களில் நடித்துள்ளார்.
# ஸ்பிதி பள்ளத்தாக்கு

**ஸ்பிதி பள்ளத்தாக்கு** (ஆங்கிலம்: Spiti Valley) என்பது வட இந்திய மாநிலமான இமாச்சல பிரதேசத்தின் வடகிழக்கு பகுதியில் இமயமலையில் அமைந்துள்ள ஒரு குளிர் பாலைவன மலை பள்ளத்தாக்கு ஆகும். "இசுபிட்டி" என்ற பெயரின் அர்த்தம் "நடுத்தர நிலம்", அதாவது திபெத்துக்கும் இந்தியாவுக்கும் இடையிலான நிலம் என்பதாகும்.
# ஸ்பிதி பள்ளத்தாக்கு

## அமைவிடம்

இசுபிட்டி பள்ளத்தாக்கில் உள்ள வஜ்ராயன புத்த மடாலயம். ]]
உள்ளூர் மக்கள் அருகிலுள்ள திபெத் மற்றும் லடாக் பிராந்தியங்களில் காணப்படுவதைப் போலவே வஜ்ராயன பௌத்தத்தை பின்பற்றுகிறார்கள். பள்ளத்தாக்கு மற்றும் சுற்றியுள்ள பகுதி இந்தியாவில் குறைந்த மக்கள் தொகை கொண்ட பகுதிகளில் ஒன்றாகும். மேலும் இது நாட்டின் வடக்கு திசையை அடைவதற்கான நுழைவாயிலாகும். மணாலி, இமாச்சலப் பிரதேசம் அல்லது கீலாங்கிலிருந்து முறையே ரோதாங் கணவாய் அல்லது குன்சும் பாஸ் வழியாக வடக்குப் பாதையில், பள்ளத்தாக்கு இந்திய மாநிலமான இமாச்சலப் பிரதேசத்தின் வடகிழக்கு பகுதியில் அமைந்துள்ளது. மேலும் இது லாகௌல் மற்றும் ஸ்பிதி மாவட்டத்தின் ஒரு பகுதியாகும். இமாச்சல பிரதேசத்தின் காசா இதன் துணைப்பிரிவு தலைமையகம் (தலைநகரம்) ஆகும். இது ஸ்பிதி ஆற்றின் குறுக்கே சராசரி கடல் மட்டத்திற்கு மேல் சுமார் உயரத்தில் அமைந்துள்ளது .  
இலகௌல் மற்றும் ஸ்பிட்டி மாவட்டம் உயரமான மலைத்தொடர்களால் சூழப்பட்டுள்ளது. 13,054 அடி (3,979 மீ) உயரத்தில் உள்ள ரோதாங் கணவாய், குலு பள்ளத்தாக்கிலிருந்து இலகௌல் மற்றும் ஸ்பிதியை பிரிக்கிறது. லாகௌலும் ஸ்பித்தியும் ஒன்றுகொன்று உயர்ந்த குன்சம் கணவாயால் 15,059 அடி (4,590 மீ) தொலைவில் துண்டிக்கப்படுகின்றன. ஒரு சாலை இரண்டு பிரிவுகளையும் இணைக்கிறது. ஆனால் குளிர்காலம் மற்றும் வசந்த காலத்தில் கடுமையான பனி காரணமாக அடிக்கடி துண்டிக்கப்படுகிறது. பள்ளத்தாக்கு இதேபோல் வடக்கில் இருந்து ஆண்டின் எட்டு மாதங்கள் வரை கடுமையான பனிப்பொழிவு மற்றும் அடர்த்தியான பனி நிலைமைகளால் துண்டிக்கப்படுகிறது. நவம்பர் முதல் ஜூன் வரையிலான குளிர்கால புயல்களில் இந்தியாவுக்கு ஒரு தெற்கு பாதை அவ்வப்போது மூடப்படும், ஆனால் கின்னௌர் மாவட்டத்தில் சிம்லா மற்றும் சத்லெஜ் ஆறு வழியாக புயல்கள் முடிவடைந்த சில நாட்களுக்குப் பிறகு சாலை அணுகல் மீட்டமைக்கப்படுகிறது.
# ஸ்பிதி பள்ளத்தாக்கு

## கலாச்சாரம்

ஸ்பிட்டி பள்ளத்தாக்கு பௌத்தர்களுக்கான ஆராய்ச்சி மற்றும் கலாச்சார மையமாகும். சிறப்பம்சங்கள் கீ மடாலயம் மற்றும் தபோ மடாலயம் ஆகியவை உலகின் பழமையான மடாலயங்களில் ஒன்றாகும். மேலும் இது தலாய் லாமாவிற்கு விருப்பமான இடமாகும். பௌத்தத்தின் மிகவும் பிரபலமான திபெத்திய புனிதர்களில் ஒருவரான வாழ்க்கை வரலாற்று சாகசக் கதையான *பாப்*, *ஹைவே* மற்றும் *மிலாரெபா* என்ற இந்தியத் திரைப்படங்களில்<nowiki/>இயற்கைக்காட்சி மற்றும் ஒளிப்பதிவின் இடம் அது. பள்ளத்தாக்கிலுள்ள பௌத்த மடாலயம் தொகுப்பின் இடமாக செயல்பட்டது. மேலும் சில துறவிகள் படங்களில் தோன்றினர்  
பௌத்த மதத்தின் நைங்மாபா பிரிவில் எஞ்சியிருக்கும் சில புச்சென் லாமாக்களுக்கு ஸ்பிதியின் ஊசிப் பள்ளத்தாக்கு உள்ளது.
# ஸ்பிதி பள்ளத்தாக்கு

## அணுகல்

மணாலி என்ற சிறிய நகரம் லடாக்கிற்கு ஒரு பழங்கால வர்த்தக பாதையின் தொடக்கமாகவும், அங்கிருந்து கரகோரம் கணவாய் வழியாக இயர்கண்ட் மற்றும் தரிம் பேசினில் உள்ள கோட்டானுக்கு செல்லும் வழியாகவும் இருந்தது. சுற்றியுள்ள கிராமங்களிலிருந்து தங்கள் விலங்குகளை மேய்ச்சலுக்காகவும், சில சமயங்களில் 250 கி.மீ தூரத்திலும் இந்த பள்ளத்தாக்குக்கு வரும் நூற்றுக்கணக்கான அரை நாடோடி காடி செம்மறி ஆடுகள் மற்றும் ஆடு மேய்ப்பவர்களுக்கு ஸ்பிதி கோடைகாலமாகும். கோடைகாலத்தில் பனி உருகுவதால் அவை பள்ளத்தாக்கில் நுழைகின்றன. மேலும் பருவத்தின் முதல் பனிப்பொழிவுக்கு சில நாட்களுக்கு முன்பு அவை வெளியேறுகின்றன.
# மகளிர் ஆசிரியர் பயிற்சி கல்லூரி, மைமன்சிங்

**மகளிர் ஆசிரியர் பயிற்சி கல்லூரி** (Women Teachers' Training College) **ஆசிரியர் பயிற்சி கல்லூரி (மகளிர்)** என்றும் அழைக்கப்படுகிறது, இது வங்காளதேசத்தின் மைமன்சிங்கில் உள்ள ஒரு கல்வி நிறுவனமாகும். இது வங்காளதேசத்தில் இந்த வகையான ஒரே ஒரு பள்ளியாகும். 1978 ஆம் ஆண்டு நிலவரப்படி, இது கல்வியில் இளங்கலை மற்றும் முதுகலைப் பட்டங்களை வழங்கியது.